Document ID: 32009D0474

SKLEP SVETA
z dne 9. junija 2009
o imenovanju sodnika Sodišča za uslužbence Evropske unije
(2009/474/ES, Euratom)
SVET EVROPSKE UNIJE -
ob upoštevanju Pogodbe o ustanovitvi Evropske skupnosti in zlasti člena 225a Pogodbe,
ob upoštevanju Pogodbe o ustanovitvi Evropske skupnosti za atomsko energijo in zlasti člena 140b Pogodbe,
ob upoštevanju naslednjega:
(1)
Sodišče za uslužbence Evropske unije (v nadaljnjem besedilu „Sodišče za uslužbence“) je bilo ustanovljeno s Sklepom Sveta 2004/752/ES, Euratom (1). Z navedenim sklepom se je v ta namen k Protokolu o Statutu Sodišča dodala priloga (v nadaljnjem besedilu „Priloga I k Statutu Sodišča“).
(2)
Svet je s Sklepom 2005/150/ES, Euratom (2) določil pogoje in podrobnosti za predložitev in obravnavo kandidatur za imenovanje sodnikov Sodišča za uslužbence, kakor je določeno v členu 3(2) Priloge I k Statutu Sodišča.
(3)
Svet je s Sklepom 2005/49/ES, Euratom (3) določil pravila za delovanje odbora iz člena 3(3) Priloge I k Statutu Sodišča (v nadaljnjem besedilu „odbor“).
(4)
Po odstopu enega sodnika Sodišča za uslužbence je bil 6. marca 2009 objavljen javni poziv k vložitvi kandidatur za sodnika Sodišča za uslužbence Evropske unije za obdobje od 1. septembra 2009 do 31. avgusta 2015 (4).
(5)
Odbor se je sestal 26. marca ter 7., 25. in 26. maja 2009. Po koncu razprav je pripravil mnenje in seznam v skladu s členom 3(4) Priloge I k Statutu Sodišča.
(6)
Sodnike Sodišča za uslužbence v skladu s četrtim odstavkom člena 225a Pogodbe ES in četrtim odstavkom člena 140b Pogodbe ESAE imenuje Svet.
(7)
Treba je torej imenovati eno osebo iz seznama iz člena 3(4) Priloge I k Statutu Sodišča, pri čemer je treba v skladu s členom 3(1) priloge I k Statutu Sodišča zagotoviti uravnoteženo sestavo Sodišča za uslužbence, tako da se med državljani držav članic izberejo sodniki iz kar najširšega možnega geografskega območja in se upoštevajo zastopani nacionalni pravni sistemi -
SKLENIL:
Člen 1
Za sodnika Sodišča za uslužbence Evropske unije se za obdobje šestih let, in sicer od 1. septembra 2009 do 31. avgusta 2015, imenuje Maria Isabel ROFES i PUJOL.
Člen 2
Ta sklep začne učinkovati dan po objavi v Uradnem listu Evropske unije.
Člen 3
Ta sklep se objavi v Uradnem listu Evropske unije.
V Luxembourgu, 9. junija 2009

Labels: 15